cyanic-selkie/wikianc huggingface dataset:
Έμα Αντίγιεφσκα
Βιογραφία
Εξαιτίας αυτού του γεγονότος, τα παιδιά και η μητέρα αναγκάστηκαν να φύγουν για τη Γερμανία το 1943. Η οικογένεια έζησε σε διάφορες πόλεις της Γερμανίας, μεταξύ των οποίων το Βερολίνο σε αγγλική ζώνη κατοχής. Εκεί η Έμα Αντίγιεφσκα έμεινε ξαπλωμένη στον γύψο επί τρία χρόνια, έχοντας νοσήσει από φυματίωση. Στα τέλη του 1949 η οικογένεια μετακόμισε στο Μίτενβαλντ και αργότερα στο Μόναχο.
Το 1957 η Αντίγιεφσκα αποφοίτησε από το Ουκρανικό Ελεύθερο Πανεπιστήμιο του Μονάχου με ειδίκευση στη φιλοσοφία και τη φιλολογία. Το 1957 όλη η οικογένεια μετακόμισε στη Νέα Υόρκη. Το 1962 η Αντίγιεφσκα έλαβε την υπηκοότητα των Ηνωμένων Πολιτειών. Το 1959 παντρεύτηκε τον Ουκρανό κριτικό λογοτεχνίας, δοκιμιογράφο και συγγραφέα Ιβάν Κοσέλιβετς και έζησε μαζί του σαράντα χρόνια. Από το 1955 έως το 1995 η Αντίγιεφσκα εργάστηκε ως εκφωνήτρια, σεναριογράφος και συντάκτρια του ουκρανικού τμήματος του Radio Free Europe/Radio Liberty στο Μόναχο. Σήμερα ζει και εργάζεται στο Μόναχο.
Ύφος
Η Έμα Αντίγιεφσκα συνδέεται συχνά με την ομάδα Ουκρανών μεταναστών συγγραφέων της Νέας Υόρκης. Η δουλειά τους χαρακτηρίζεται ως καθαρά αισθητική και μη πολιτική. Η ποίηση και η πεζογραφία της Αντίγιεφσκα συχνά αποκαλείται σουρεαλιστική. Η ίδια τονίζει τον σημαντικό ρόλο του υποσυνείδητου στη δουλειά της. Η πνευματικότητα και ο μυστικισμός είναι επίσης σημαντικές πτυχές της γραφής της. Η κοσμοθεωρία της Αντίγιεφσκα προσομοιάζει στη διδασκαλία του Βουδισμού και του Κάρλος Καστανιέδα.
Τα έργα της Αντίγιεφσκα είναι πολύπλοκα και απαιτούν γνώση από τον αναγνώστη.
Εξωτερικοί σύνδεσμοι
Κατηγορία:Ουκρανοί συγγραφείς
Μπρούνο Κορμπούτσι
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί παραγωγοί ταινιών Κατηγορία:Ιταλοί συγγραφείς Κατηγορία:Ιταλοί σκηνοθέτες κινηματογράφου
Άντριαν Ζάντμπεργκ
Ο Αντριάν Ταντέουζ Ζάντμπεργκ (πολωνικά: Adrian Tadeusz Zandberg) είναι Πολωνός ιστορικός και προγραμματιστής υπολογιστών, διδάκτορας ανθρωπιστικών επιστημών και αριστερός πολιτικός, μέλος του πολιτικού συμβουλίου του κόμματος Ράζεμ (Μαζί).
Βιογραφία
Ο Αντριάν Ζάντμπεργκ γεννήθηκε στις 4 Δεκεμβρίου 1979 στο Άλμποργκ της Δανίας, όπου είχαν μετακομίσει οι γονείς του από το 1967. Το 1985 η οικογένεια επέστρεψε και πάλι στην Πολωνία. Αφού σπούδασε ιστορία στο Πανεπιστήμιο της Βαρσοβίας, έλαβε το διδακτορικό του πάνω στα βρετανικά και γερμανικά αριστερά σοσιαλδημοκρατικά κινήματα. Σπούδασε επίσης πληροφορική σε μια πολωνο-ιαπωνική ακαδημία πληροφορικής.
Όντας φοιτητής ξεκίνησε η ενασχόλησή του με την πολιτική. Στις 14 Νοεμβρίου 2001, δημοσίευσε ένα άρθρο στην καθημερινή εφημερίδα «Gazeta Wyborcza», που γράφτηκε μαζί με τον ακτιβιστή των πολιτικών δικαιωμάτων Γιάτσεκ Κουρόν, για το θέμα της κοινωνικής δικαιοσύνης στην Πολωνία.
Εξελέγη πρόεδρος της πτέρυγας νεολαίας («Forum Młodych») του Εργατικού Κόμματος («Unia Pracy»), στο οποίο αποτέλεσε μέλος της εκτελεστικής επιτροπής, ενώ αργότερα ίδρυσε την Ομοσπονδία Νέων Σοσιαλιστών («Młodzi Socjaliści»).
Τον Μάιο του 2015, έγινε ένας από τους ιδρυτές του κόμματος Ράζεμ, ενός νέου πολιτικού σχήματος, και εξελέγη στο εννεαμελές πολιτικό συμβούλιο, μαζί με τους Γιάκουμπ Μπάραν, Αλεξάνδρα Κάτσα, Αλίσια Τσούμπεκ, Ματσίι Κόνιτσνι, Μαγκνταλένα Μαλίνσκα, Ματέους Μίρις, Καταρζίνα Παπρότα και Μαρσελίνα Ζαουίζα.
Ο Ζάντμπεργκ τοποθετήθηκε στην πρώτη θέση του εκλογικού καταλόγου του Ράζεμ για τη Βαρσοβία, τον Οκτώβριο του 2015. Πριν τις εκλογές, είχε εκπροσωπήσει το κόμμα σε «τηλεμαχία» (ντιμπέιτ) με διάφορα μικρότερα και πρωτοεμφανιζόμενα κόμματα. Μεταξύ άλλων θέσεών του, ήταν ο μόνος από τους οκτώ ομιλητές που ζήτησε μια άνευ όρων αποδοχή των Σύριων προσφύγων πολέμου στην Πολωνία. Μετά τη συζήτηση, ορισμένα από τα μέσα ενημέρωσης τον ανακήρυξαν νικητή αυτής της συζήτησης, ενώ η εμφάνισή του στη συζήτηση προκάλεσε μεγαλύτερο ενδιαφέρον από τα μέσα ενημέρωσης για τον ίδιο και το κόμμα του τις επόμενες ημέρες. Ο Ζάντμπεργκ έλαβε προσωπικά 49.711 ψήφους, αλλά το κόμμα του κέρδισε μόνο το 3,62% στο σύνολο της χώρας και δεν κατάφερε να εισέλθει στο κοινοβούλιο.
Παρότι μερικοί πολιτικοί σχολιαστές υποστήριξαν ότι η αύξηση τη δημοτικότητας του Ράζεμ στράφηκε κατά του πολιτικού συνασπισμού της Ενωμένης Αριστεράς, το οποίο επίσης δεν εισήλθε στο κοινοβούλιο, άλλοι διαφώνησαν με εκείνη την άποψη, επισημαίνοντας ότι το Ράζεμ επιλέχθηκε ως επί το πλείστον από ένα νέο εκλογικό σώμα και ότι η μείωση της δημοτικότητας των κομμάτων της Ενωμένης Αριστεράς οφειλόταν σε λάθη των προηγούμενων ετών.
Παραπομπές
Κατηγορία:Πολωνοί πολιτικοί
Γιάννης Ευαγγελίδης (ηθοποιός)
Ο Γιάννης Ευαγγελίδης (20 Αυγούστου 1936) είναι Έλληνας ηθοποιός.
Βιογραφικό
Γεννήθηκε το 1936. Ξεκίνησε την πορεία του ως ηθοποιός το καλοκαίρι του 1964 στο Λαϊκό Θέατρο του Μάνου Κατράκη (Ουίλλιαμ Σαίξπηρ: Ιούλιος Καίσαρ). Οι πρώτες του συμμετοχές στην τηλεόραση ήταν στις σειρές Παράξενος ταξιδιώτης, Στησιχόρου '73, Μαρίνα Αυγέρη και Οι δίκαιοι. Ακολούθησαν οι συμμετοχές στις σειρές Ένοχοι, Μεθοριακός σταθμός, Ο δρόμος και Λούνα Παρκ. Στον κινηματογράφο έπαιξε στις ταινίες Ερωτική συμφωνία το 1972 και Γυναίκες στα όπλα το 1979.
Από το 1994 μέχρι το 2003 είχε τον ρόλο του αρχηγού της Αστυνομίας αντιστράτηγου Γιάννη Χρυσολωρά στην καθημερινή σειρά του Νίκου Φώσκολου Καλημέρα ζωή στον ANT1.
Στην ιδιωτική τηλεόραση έχει εμφανιστεί στις σειρές Παράξενος ταξιδιώτης ,Στησιχόρου '73 ,Μαρίνα Αυγέρη, Οι δίκαιοι, Ένοχοι, Μεθοριακός σταθμός, Υποψίες, Ο δρόμος, Λούνα Παρκ, Τρεις και ο... κούκος! , Ο θάνατος του Τιμόθεου Κώνστα, Οι κουτσομπόλες, Οικογένεια - Οικογένεια Καζινο , Το κλειδί, Το τίμημα ,Τα στραβά κι ανάποδα ,Η Καλή Πεθερά ,Καλημέρα Ζωή ,Εμείς κι Εμείς, Ελλάς το μεγαλείο σου, Μαρία η άσχημη , Χαρά Αγνοείται , Η Πολυκατοικία.
Προσωπική Ζωή
Υπήρξε παντρεμένος για δέκα χρόνια με την επίσης ηθοποιό Βίλμα Τσακίρη. Κόρη τους είναι η ηθοποιός Καλλιόπη Ευαγγελίδου (1973) και ο μουσικός Κωνσταντίνος Ευαγγελίδης (1977)
Πολιτική
Ήταν υποψήφιος βουλευτής Α΄ Αθηνών στις εθνικές εκλογές του 2000 με το ΔΗΚΚΙ που είχε ιδρύσει ο Δημήτρης Τσοβόλας, καθώς και υποψήφιος δημοτικός σύμβουλος του Δήμου Αθηναίων το 2002 με την παράταξη του Γιάννη Δημαρά, η οποία υποστηρίχτηκε από το ΔΗΚΚΙ και από δυνάμεις του παλαιού ΠΑΣΟΚ.
Εξωτερικοί σύνδεσμοι
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου
Πρωθυπουργός της Μαλαισίας
Ο Πρωθυπουργός της Μαλαισίας (μαλαισιανά: Perdana Menteri Malaysia) είναι ο αρχηγός της κυβέρνησης και το ανώτατο πολιτικό αξίωμα στη Μαλαισία. Ο Yang di-Pertuan Agong διορίζει ένα μέλος του Κοινοβουλίου (MP), το οποίο απολαμβάνει της εμπιστοσύνης της Βουλής και συνήθως είναι ο επικεφαλής του κόμματος που έχει τις περισσότερες έδρες στο Κοινοβούλιο έπειτα από τις γενικές εκλογές. Ο πρωθυπουργός προεδρεύει του υπουργικού συμβουλίου και είναι ντε φάκτο εκτελεστική αρχή της κυβέρνησης.
Έπειτα από τη δημιουργία της Μαλαισίας στις 16 Σεπτεμβρίου 1963, ο Τουνκού Αμπντούλ Ραχμάν, επικεφαλής υπουργός της Ομοσπονδίας της Μαλαίας, έγινε πρωθυπουργός της Μαλαισίας. Από την ανεξαρτησία ως και τις γενικές εκλογές του 2022, ο πρωθυπουργός προερχόταν πάντοτε από το κόμμα Barisan Nasional (προηγούμενα Κόμμα Συνασπισμού). Έπειτα από τις εκλογές του 2022 ο Ανουάρ Ιμπραήμ ανέλαβε καθήκοντα στις 24 Νοεμβρίουv 2022, ως ο πρώτος πρωθυπουργός από τον συνασπισμό της αντιπολίτευσης, Pakatan Harapan (PH) και ο πρώτος που υπηρέτησε στο αξίωμα με δύο διαφορετικά κόμματα σε διαφορετικές χρονικές περιόδους.
Κατάλογος πρωθυπουργών της Μαλαισίας
Χρωματοκλείδι (για πολιτικούς συνασπισμούς):
Εν ζωή πρώην πρωθυπουργοί
Οι πρώην πρωθυπουργοί της Μαλαισίας συνεχίζουν να απολαμβάνουν προνομίων και μετά την αποχώρησή τους από την πρωθυπουργία, καθώς συνεχίζουν να θεωρούνται σημαίνουσες προσωπικότητες.
Foxtrot (ταινία, 2017)
Το Foxtrot (πρωτότυπος τίτλος: פוֹקְסטְרוֹט) είναι Ισραηλινή δραματική ταινία διεθνούς συμπαραγωγής του 2017, η οποία γράφτηκε και σκηνοθετήθηκε από τον Σάμιουελ Μαόζ. Σε αυτήν πρωταγωνιστούν οι Λιόρ Ασκενάζι και Σάρα Άλερ ως ένα ζευγάρι που πληροφορείται πως ο γιος τους, ένας στρατιώτης στις IDF, σκοτώθηκε εν ώρα καθήκοντος.
Η ταινία προβλήθηκε στο διαγωνιστικό κομμάτι του 74ου Διεθνούς Φεστιβάλ Κινηματογράφου Βενετίας, όπου κέρδισε τον «Αργυρό Λέοντα/Μεγάλο Βραβείο της Κριτικής Επιτροπής». Προβλήθηκε επίσης στο κομμάτι των Ειδικών Παρουσιάσεων του Διεθνούς Φεστιβάλ Κινηματογράφου του Τορόντο του 2017. Κέρδισε το βραβείο Όφιρ στην κατηγορία της «Καλύτερης Ταινίας» και ήταν η Ισραηλινή συμμετοχή για την κατηγορία της «Καλύτερης Ξενόγλωσσης Ταινίας» στα βραβεία Όσκαρ. Αν και κατάφερε να μπει στη λίστα του Δεκεμβρίου ως μία από τις πιθανές υποψηφιότητες, τελικά δεν κατάφερε να λάβει την υποψηφιότητα για την τελική φάση της διοργάνωσης.
Πλοκή
Ο Μάικλ και η Ντάφνα Φέλντμαν, ένα εύπορο ζευγάρι από το Τελ Αβίβ, μαθαίνει πως ο γιος τους, ο Τζόναθαν, ο οποίος είναι στρατιώτης, σκοτώθηκε στην πρώτη γραμμή εν ώρα καθήκοντος. Οι Ισραηλινές Αμυντικές Δυνάμεις (IDF) αρνούνται να ενημερώσουν τους τρελαμένους γονείς το πού και πώς ακριβώς σκοτώθηκε ο Τζόναθαν, ή αν έχουν καταφέρει να ανακτήσουν το σώμα του. Αρκετές ώρες αργότερα, οι γονείς ενημερώνονται πως υπήρξε κάποιο μπέρδεμα και πως ήταν κάποιος άλλος Τζόναθαν Φέλντμαν ο οποίος σκοτώθηκε. Ο Μάικλ, εξοργισμένος, απαιτεί από τις IDF να επιτρέψουν στον Τζόναθαν να επιστρέψει σπίτι.
Έπειτα, η ταινία ακολουθεί μία εμπειρία του Τζόναθαν κατά τη διάρκεια της στρατιωτικής του θητείας. Μαζί με άλλους τρεις στρατιώτες, βρίσκεται σε αποστολή επάνδρωσης ενός ερημωμένου σημείου ελέγχου, κάτω από πρωτογενείς συνθήκες. Μια μέρα αργά τη νύχτα, οι στρατιώτες σκοτώνουν μια ομάδα τεσσάρων νεαρών Παλαιστινίων όταν, βλέποντας ένα τενεκεδάκι μπύρας να κυλάει από το αυτοκίνητό τους, νομίζουν πως πρόκειται για εκρηκτική συσκευή. Οι στρατιώτες κανονίζουν να θάψει το αυτοκίνητο και τους αποθανόντες επιβάτες του μια μπουλντόζα, ενώ προειδοποιούνται από έναν ανώτερο αξιωματικό των IDF να μην αποκαλύψουν το περιστατικό. Αργότερα, ενώ ο Τζόναθαν οδηγείται πίσω στο Τελ Αβίβ, το στρατιωτικό όχημα στο οποίο επιβαίνει, μπαίνοντας σε έναν στενό, σκαμμένο και έρημο δρόμο παρεκκλίνει της πορείας του στην προσπάθειά του να αποφύγει τη σύγκρουση με μια καμήλα, και πέφτει σε ένα ανάχωμα.
Η τελευταία σκηνή της ταινίας ακολουθεί τους Μάικλ, Ντάφνα και Άλμα, τη μικρότερη αδελφή του Τζόναθαν, έξι μήνες μετά τον θάνατό του.
Κριτικές
Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 94% βασισμένο σε 136 κριτικές. Στο τμήμα ομοφωνίας διαβάζουμε: «Η ταινία Foxtrot χρησιμοποιεί επίκαιρα θέματα για να δηλώσει μια κοινωνικοπολιτική κατάσταση η οποία λαμβάνεται εξίσου αποτελεσματικά απλά με το να δίνεται μέσω καλών δραματικών ερμηνειών». Η σελίδα συλλογής κριτικών Metacritic δίνει στην ταινία ποσοστό 88% βασισμένο σε 34 κριτικές, με την ένδειξη «καθολική αναγνώριση».
Διακρίσεις
Η ταινία κέρδισε τον «Αργυρό Λέοντα/Μεγάλο Βραβείο της Κριτικής Επιτροπής» στο 74ο Διεθνές Φεστιβάλ Κινηματογράφου Βενετίας το 2017.
Η ταινία ήταν επίσης υποψήφια για 13 βραβεία Όφιρ (Ισραηλινά Όσκαρ), συμπεριλαμβανομένων των κατηγοριών «Καλύτερης Ταινίας», «Καλύτερης Σκηνοθεσίας», «Α' Ανδρικού Ρόλου» και «Β' Γυναικείου Ρόλου». Κέρδισε στην κατηγορία της «Καλύτερης Ταινίας», παίρνοντας έτσι το εισιτήριο για να γίνει η συμμετοχή του Ισραήλ στην κατηγορία της «Καλύτερης Ξενόγλωσσης Ταινίας» της 90ης τελετής απονομής των βραβείων Όσκαρ. Αργότερα την ίδια χρονιά, μπήκε στη λίστα του Δεκεμβρίου ως μία από τις πιθανές υποψηφιότητες, αλλά δεν κατάφερε να λάβει την υποψηφιότητα για την τελική φάση της διοργάνωσης.
Αντιδράσεις
Επειδή η ταινία Foxtrot απεικονίζει τις Ισραηλινές Αμυντικές Δυνάμεις να συγκαλύπτουν τον θάνατο τεσσάρων νεαρών Αράβων από πυροβολισμό, μετά τη νίκη της στο Φεστιβάλ Κινηματογράφου της Βενετίας καταγγέλθηκε από την Ισραηλινή Υπουργό Πολιτισμού, Μίρι Ρέτζεβ. Η Ρέτζεβ αναφέρθηκε στην ταινία ως «αποτέλεσμα αυτομαστίγωσης και συνεργίας αντι-Ισραηλινής αφήγησης». Ως απάντηση, ο σκηνοθέτης της ταινίας Σάμιουελ Μαόζ δήλωσε: «Αν επικρίνω το μέρος στο οποίο ζω, το κάνω επειδή ανησυχώ. Το κάνω επειδή θέλω να το προστατέψω. Το κάνω από αγάπη».
Σε επακόλουθη δήλωση, η Ρέτζεβ είπε πως είναι «εξωφρενικό το γεγονός πως οι Ισραηλινοί καλλιτέχνες συμβάλλουν στην υποκίνηση της νέας γενιάς κατά του πιο ηθικού στρατού στον κόσμο με την εξάπλωση ψεμάτων μέσω της τέχνης».
Εξωτερικοί σύνδεσμοι
Κατηγορία:Ταινίες του 2017 Κατηγορία:Εβραϊκές ταινίες Κατηγορία:Ισραηλινές ταινίες Κατηγορία:Ισραηλινές δραματικές ταινίες Κατηγορία:Ταινίες γυρισμένες στο Ισραήλ
Τρελές Σφαίρες 2½: Η Μυρωδιά του Φόβου
Κυκλοφόρησε στις 28 Ιουνίου του 1991 και παρόλο που έλαβε μεικτά σχόλια από τους κριτικούς, ήταν εισπρακτική επιτυχία. Μια συνέχεια, Τρελές Σφαίρες 33⅓: Η Τελευταία Προσβολή, κυκλοφόρησε το 1994.
Εξωτερικοί σύνδεσμοι
Κατηγορία:Ταινίες του 1991 Κατηγορία:Κωμικές ταινίες Κατηγορία:Ταινίες σίκουελ Κατηγορία:Ταινίες παραγωγής Paramount Pictures
Θεία Χάρη
Η Θεία Χάρη είναι, για τους Χριστιανούς, η δύναμη του Θεού, η οποία χαρακτηρίζεται κυρίως από καλοσύνη, αγιότητα και αγάπη. Στη Θεία Χάρη αποδίδονται τα θαύματα του Θεού μέσω των Αγίων όπως η ανάσταση νεκρών και η θεραπεία των ασθενών μέσω της πίστης.
Γενικά
Κατά τα λεγόμενα της χριστιανικής πίστης, η Θεία Χάρη εμφανίζεται και στην καθημερινή προσευχή του Χριστιανού και «καίει» τον διάβολο. Επίσης δημιουργεί ασπίδα γύρω από το νου για να μην του έρχονται από τον διάβολο πονηροί λογισμοί. Όλα αυτά γίνονται μέσω της πίστης που φέρνει την ελπίδα του θαύματος. Σύμφωνα με τους χριστιανούς, οι άγιοι έλαβαν αυτή τη Χάρη, να κάνει δηλαδή ο Θεός θαύματα μέσα απ' αυτούς. Τα θεολογικά θέματα περί θείας χάρης υπήρξαν αντικείμενο σφοδρής διαμάχης κατά τον Μεσαίωνα, και αργότερα αποτελώντας ένα από τα σημεία τριβής διαφορετικών χριστιανικών δογμάτων. Για παράδειγμα η Ρωμαιοκαθολική Εκκλησία υποστηρίζει ότι η Θεία Χάρη δίδεται αυστηρά μόνο μέσω των τελετουργικών μυστηρίων όπως το βάπτισμα και η θεία ευχαριστία.
Κατηγορία:Χριστιανική θεολογία
Ποντμπεσκίτζιε Μπιέλσκο-Μπιάουα
Η ΤΣ Ποντμπεσκίτζιε Μπιέλσκο-Μπιάουα (πολωνικά: TS Podbeskidzie Bielsko-Biała, προφέρεται: ) είναι πολωνικός ποδοσφαιρικός σύλλογος με έδρα τη Μπιέλσκο-Μπιάουα. μικρογραφία|260x260εσ| Το γήπεδο της ομάδας.
Τζενγκίζκιοϊ
Το Τζενγκίζκιοϊ είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Περιστερωνάρι. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Λέφκε
Ιουλία Βαλβίλλα
Η Ιουλία Βαλβίλλα, λατιν.: Julia Balbilla, (72 μ.Χ. – μετά το 130 μ.Χ.) από τη Δυναστεία των Οροντιδών ήταν Ρωμαία ευγενής και ποιήτρια. Ενώ βρισκόταν στη Θήβα, περιόδευε στην Αίγυπτο ως μέρος της αυτοκρατορικής Aυλής του Αδριανού και έγραψε τρία επιγράμματα που έχουν διασωθεί.
Οικογένεια και πρώιμη ζωή
Η οικογένεια της Βαλβίλλας ήταν καλά συνδεδεμένη με μέλη της βασιλικής οικογένειας τού βασιλείου της Κομμαγηνής, ενός πριγκιπάτου στη σημερινή Μ. Ασία, που προσαρτήθηκε από τη Ρωμαϊκή Αυτοκρατορία. Εκτός από αιγυπτιακά και ελληνικά στοιχεία, η καταγωγή της Βαλβίλλας περιλάμβανε αρμενικές, μηδικές, συριακές και σελευκιδικές γραμμές. Η Βαλβίλλα ήταν το δεύτερο παιδί του Γάιου Ιούλιου Αρχέλαου Αντίοχου Επιφανή και της Κλαυδίας Καπιτωλίνας, μίας Ελληνίδας που γεννήθηκε στην Αλεξάνδρεια. Ο μεγαλύτερος αδελφός της ήταν ο Γάιος Ιούλιος Αντίοχος Επιφανής Φιλόπαππος, ένας από τους πρώτους άνδρες ανατολικής καταγωγής που έγινε ύπατος στη Ρώμη.
Οι γονείς του Bαλβίλλας ήταν μεταξύ τους 2α εξαδέλφια. Η Κλαυδία Καπιτωλίνα ήταν εκ πατρός εγγονή της Άκα Β΄ της Κομμαγηνής, δισεγγονής τού Αντίοχου Α΄ Θεού της Κομμαγηνής. Ο πατέρας της Βαλβίλλας ήταν το πρώτο παιδί τού Αντίοχου Δ' της Κομμαγηνής και της Ιουλίας Ιοτάπας της Κομμαγηνής. Ο Αντίοχος Δ΄ και η Ιοτάπα είχαν γονείς, που ήταν δισεγγονοί τού Αντίοχου Α΄ Θεού.
Ο εκ μητρός παππούς της Bαλβίλλας, από την πλευρά τού οποίου πήρε το όνομά της, ήταν ο Τιβέριος Κλαύδιος Βάλβιλλος, Έλληνας αιγυπτιακής καταγωγής. Ήταν αστρολόγος και λόγιος. Έγινε ένας από τους υψηλότερους δικαστές της τάξης των Ιππέων και ήταν νομάρχης της Αιγύπτου από το 55 έως το 59 μ.Χ. Ο Βαλβίλος και ο πατέρας του Θράσυλλος τής Μένδης (Tiberius Claudius Trasyllus) γραμματικός και αστρολόγος, ήταν φίλοι των πρώτων Ρωμαίων Αυτοκρατόρων, συμπεριλαμβανομένου του Τιβέριου, του Κλαύδιου και του Βεσπασιανού.
Οι γονείς τού πατέρα της Βαλβίλλας, ο Αντίοχος Δ΄ της Κομμαγηνής και η βασίλισσα Ιουλία Ιοτάπα ήταν αδέλφια· έγιναν μαριονέτες ηγεμόνες υπό τη Ρώμη. Η Bαλβίλλα γεννήθηκε και μεγάλωσε στη Ρώμη στο σπίτι τού παππού της, Αντίοχου Δ΄. Πριν από τη γέννηση του Bαλβίλλας, ο Βεσπασιανός είχε διατάξει τον Αντίοχο Δ΄ να παραιτηθεί από τον θρόνο της Κομμαγηνής λόγω της υποτιθέμενης απιστίας του στη Ρώμη. Ο Αντίοχος Δ΄ και ο αδελφός του Καλλίνικος κατηγορήθηκαν για συμπαιγνία με το βασίλειο της Παρθίας εναντίον της Ρώμης. Είναι άγνωστο, εάν αυτές οι κατηγορίες ήταν αληθινές. Ο Βεσπασιανός έδωσε στον Αντίοχο Δ΄ επαρκή έσοδα για μία πολυτελή ζωή στη Ρώμη. Αυτό έδωσε στη Bαλβίλλα και τον αδελφό της μία παραδοσιακή ελληνική εκπαίδευση.
Παρά την αριστοκρατική της ζωή, η θέση της Βαλβίλλας στη Ρώμη μπορεί να μην ήταν ασφαλής, καθώς ο πατέρας της δεν ήταν συγκλητικός. Ωστόσο ο Φιλόπαππος έγινε συγκλητικός, υπηρετώντας ως ύπατος μέχρι το 109 μ.Χ. Όταν ο Φιλόπαππος απεβίωσε το 116 μ.Χ., ο Βαλβίλλα έκτισε γι' αυτόν ένα ταφικό μνημείο, το Μνημείο τού Φιλοπάππου, στον λόφο των Μουσών, νοτιοδυτικά της Ακρόπολης στην Αθήνα. Αργότερα η Βαλβίλλα παντρεύτηκε έναν αριστοκράτη στην Αθήνα, χωρίς όμως απογόνους.
Τα Επιγράμματα
σύνδεσμος=//upload.wikimedia.org/wikipedia/commons/thumb/b/b6/Memnonis_crus_dexterum_-_Pococke_Richard_-_1743.jpg/220px-Memnonis_crus_dexterum_-_Pococke_Richard_-_1743.jpg|μικρογραφία| Το δεξί πόδι τού κολοσσού τού Μέμνονα. σύνδεσμος=//upload.wikimedia.org/wikipedia/commons/thumb/b/b3/Memnonis_crus_alterum_-_Pococke_Richard_-_1743.jpg/220px-Memnonis_crus_alterum_-_Pococke_Richard_-_1743.jpg|μικρογραφία| Το αριστερό πόδι τού κολοσσού τού Μέμνονα.
Ο Bαλβίλλα ήταν ποιήτρια της Αυλής και φίλη τού Αδριανού και συνοδός ή κυρία των τιμών της συζύγου του Βιβίας Σαβίνας. Το 129 μ.Χ. τους συνόδευσε στην Κοιλάδα των Βασιλέων στην Αρχαία Αίγυπτο. Στη Βαλβίλλα ανατέθηκε να καταγράψει την επιστροφή της ομάδας από τις 19 έως τις 21 Νοεμβρίου 130. Ο Βαλβίλλα έγραψε τρία επιγράμματα στα αιολικά ελληνικά, στα πόδια των Κολοσσών του Μέμνονα. Το άγαλμα μπορεί να θύμιζε στη Βαλβίλλα τα γλυπτά στο όρος Νεμρούτ και το μαυσωλείο τού προγόνου της, Αντίοχου Α΄ Θεού της Κομμαγηνής, στους απογόνους των οποίων αναφέρεται στα ποιήματά της. Αν και τα επιγράμματα ήταν εγκεκριμένες δημόσιες επιγραφές, προς τιμήν της ρωμαϊκής αυτοκρατορικής οικογένειας, μοιάζουν κάπως με γκράφιτι. Έχουν στοιχεία εξυπνάδας, ιστορίας και μυθολογίας γραμμένα σε ομηρικό τόνο. Τα ποιήματα εμφανίζουν καλή χρήση μεταφορών, λεκτικών και ηχητικών παρηχήσεων. Εμπνευσμένη από τη Σαπφώ, ο Βαλβίλλα χρησιμοποίησε επίσης παραδοσιακά στιχουργικά θέματα: την αγάπη για τα τραγούδια και τη συμπάθεια για τις Μούσες.
Το πρώτο και το δεύτερο επίγραμμα αφηγούνται την ιστορία τού μυθικού βασιλιά της Αιθιοπίας Μέμνονα, που σκοτώθηκε από τον Αχιλλέα στην Τροία και τον οποίο ο Θεός Δίας έκανε αθάνατο. Ο Bαλβίλλα δεν απευθύνεται στον Μέμνονα, αλλά κολακεύει τον Αδριανό και τη Σαβίνα.
Εκτός από την ποίησή της, δεν είναι γνωστά περισσότερα για τη Bαλβίλλα.
Ένα τέταρτο επίγραμμα, σε ελεγειακά δίστιχα, με τίτλο από -και ίσως συγγραφέα- κάποια «Δημώ» ή «Δαμώ» είναι μία αφιέρωση στις Μούσες. Το ποίημα δημοσιεύεται παραδοσιακά με τα έργα της Βαλβίλλας, αν και τα εσωτερικά στοιχεία υποδηλώνουν διαφορετικό συγγραφέα. Στο ποίημα η Δημώ εξηγεί ότι ο Μέμνων τής έχει δείξει ιδιαίτερο σεβασμό. Σε αντάλλαγμα, η Δημώ προσφέρει την ποίηση ως δώρο στον ήρωα. Στο τέλος αυτού του επιγράμματος απευθύνεται στον Μέμνονα, τονίζοντας τη θεϊκή του υπόσταση, υπενθυμίζοντας τη δύναμη και την αγιότητά του. Εσωτερικά στοιχεία στο πόδι του Μέμνονα υποδηλώνουν, ότι αυτό το ποίημα γράφτηκε κάποια στιγμή κατά ή μετά το 196 μ.Χ.
Βιβλιογραφικές αναφορές
Κατηγορία:Ρωμαίοι ποιητές Κατηγορία:Αρχαίοι Ελληνιστές
Ανιπεμζά
Το Ανιπεμζά (Αρμενικά: Անիպեմզա) είναι αγροτική κοινότητα στην επαρχία Σιράκ της βορειοδυτικής Αρμενίας. Η Εθνική Στατιστική Υπηρεσία της Δημοκρατίας της Αρμενίας (ARMSTAT) ανέφερε ότι ο πληθυσμός της κοινότητας ήταν 523 κάτοικοι το 2010, από 349 κατοίκους, στην απογραφή του 2001.
Το Ανιπεμζά βρίσκεται δίπλα στα κλειστά σύνορα Αρμενίας - Τουρκίας στην δεξιά όχθη του ποταμού Αχουριάν, ενώ στην απέναντι ακτή βρίσκονται τα ερείπια της αρχαίας Αρμενικής πόλης Ανί, που ανήκει σήμερα στην Τουρκία.
Επτά χιλιόμετρα βορείως του χωριού υπάρχει ο σιδηροδρομικός σταθμός Ρι Ανί.
Ιστορία
Κοντά στο σημερινό χωριό βρίσκεται βιομηχανικό συγκρότημα παραγωγής δομικών υλικών (ελαφρόπετρας, Tuff).
Το χωριό με τη σημερινή του μορφή, επανασχεδιάστηκε το 1926, και διετέλεσε πρότυπο χωριό για την υποδοχή ορφανών της Αρμενικής Γενοκτονίας του 1915 ενώ μεταγενέστερα υπήρξε επίσης ποινική αποικία για καταναγκαστική εργασία των αντιφρονούντων του σοβιετικού καθεστώτος στην Αρμενία.
Παραπομπές
Κατηγορία:Χωριά της Αρμενίας
Ερνάνης (θεατρικό έργο)
Ο Ερνάνης (γαλλικός τίτλος: Hernani) είναι θεατρικό έργο σε πέντε πράξεις του Βικτόρ Ουγκώ, που πρωτοπαρουσιάστηκε στην Κομεντί Φρανσαίζ το 1830 και εκδόθηκε την ίδια χρονιά. Το έργο διαδραματίζεται σε μια φανταστική εκδοχή της ισπανικής Αυλής του 1519 και αναφέρεται στον έρωτα τριών ανδρών - ένας βασιλιάς, ένας ευγενής και ένας μυστηριώδης ληστής - που είναι ερωτευμένοι με την ίδια γυναίκα.
Είναι χαρακτηριστικό έργο του γαλλικού Ρομαντισμού και καθιέρωσε το είδος του ρομαντικού δράματος. Από την εποχή της πρεμιέρας του, πυροδότησε αυτό που αργότερα ονομάστηκε «διαμάχη του Ερνάνη», την αντιπαράθεση μεταξύ Ρομαντικών και Κλασικιστών.
Η όπερα Ερνάνης του Βέρντι, με ιταλικό λιμπρέτο του Φραντσέσκο Μαρία Πιάβε, βασίστηκε στο έργο και πρωτοπαρουσιάστηκε στη Βενετία το 1844.
Η «διαμάχη του Ερνάνη»
Κατά την πρεμιέρα, για να αντιμετωπίσουν την αντίδραση των Κλασικιστών που αναγνώρισαν το έργο ως άμεση επίθεση στις αξίες τους, οι θαυμαστές του Ουγκώ, με την υποστήριξη Ρομαντικών όπως του Εκτόρ Μπερλιόζ και του Τεοφίλ Γκωτιέ, οργανώθηκαν εν όψει του γεγονότος και φωνασκώντας μπόρεσαν να φιμώσουν τους κλασικιστές στο θέατρο. Οι κριτικοί είδαν το έργο ως τον πρώτο θρίαμβο του ρομαντισμού.
Σύνοψη
μικρογραφία|250x250εσ|Πίνακας που αναπαριστά τις αντιδράσεις στο ανέβασμα της πρώτης παράστασης του Ερνάνη το 1830. Η κύρια δράση λαμβάνει χώρα στην Ισπανία, στη Σαραγόσα και σε ένα κάστρο στα βουνά της Αραγωνίας αλλά και στη Γερμανία, στον τάφο του Καρλομάγνου στο Άαχεν, από τον Φεβρουάριο έως τον Αύγουστο του 1519.
Ο βασιλιάς της Ισπανίας Δον Κάρλος (ο μελλοντικός Κάρολος Ε΄ της Αγίας Ρωμαϊκής Αυτοκρατορίας) είναι ερωτευμένος με την Δόνια Σολ, μια γυναίκα που είναι υποχρεωμένη να παντρευτεί τον ηλικιωμένο θείο της δούκα Δον Ρουί Γκόμεζ ντε Σίλβα. Η Δόνια Σολ αγαπά τον Ερνάνη, ένα νεαρό ευγενή του οποίου ο πατέρας εκτελέστηκε από τον πατέρα του Δον Κάρλος και όντας εξορισμένος ζει τη ζωή του ληστή, και σχεδιάζουν να φύγουν κρυφά μαζί. Ο βασιλιάς, που είχε κρυφακούσει τα σχέδια των δύο εραστών, προσπαθεί να απαγάγει ο ίδιος την κοπέλα. Ο Ερνάνης καταφθάνει και επιθυμεί εκδίκηση αλλά όταν τον προκαλεί σε μονομαχία, ο βασιλιάς την απορρίπτει με περιφρόνηση (καθώς μόνο οι ευγενείς μπορούσαν να μονομαχήσουν μεταξύ τους) και στέλνει τους φρουρούς του σε καταδίωξη του Ερνάνη, ο οποίος καταφέρνει και εξαφανίζεται.
Δύο μήνες αργότερα, τον Ιούνιο του 1519, στο Άαχεν (πρωτεύουσα της Αγίας Ρωμαϊκής Αυτοκρατορίας), ο Δον Κάρλος ματαιώνει μια συνωμοσία, ανάμεσα στους συνωμότες είναι ο Δον Ρουί Γκόμεζ και ο Ερνάνης. Εκλέγεται αυτοκράτορας, δίνει χάρη στους δύο συνωμότες και ανακοινώνει τον γάμο της Δόνιας Σολ με τον Ερνάνη. Ο τελευταίος αποκαλύπτει την πραγματική του ταυτότητα, είναι ο Ιωάννης της Αραγωνίας, ευγενής αλλά γεννημένος στην εξορία, και εγκαταλείπει κάθε ιδέα της εκδίκησης. Κατά τη διάρκεια της γαμήλιας γιορτής των δύο ερωτευμένων ακούγεται η κόρνα και ο Ερνάνης θυμάται με τρόμο την υπόσχεση που έδωσε στον δούκα Ρουί Γκόμεζ και καταλαβαίνει ότι αυτός απαιτεί τον θάνατό του.
Η Δόνια Σολ προσπαθεί να τον πείσει ότι δεν χρειάζεται να ακούσει τον θείο της. Δεν το καταφέρνει και σοκαρισμένη από την απόφαση του άνδρα της να αυτοκτονήσει, πίνει η ίδια το μισό από το δηλητήριο. Ο Ερνάνης πίνει το υπόλοιπο και πεθαίνει στην αγκαλιά της. Ο Ρουί Γκόμεζ ντε Σίλβα αυτοκτονεί.
Παραπομπές
Κατηγορία:Γαλλικά θεατρικά έργα
Βαλεντίνα Γκρέκοβα
Η Βαλεντίνα Μπορίσοβνα Γκρέκοβα (Валенти́на Бори́совна Гре́кова, Valentina Borisovna Grekova) (γεννημένη Ρόσενφελντ) ( 6 Μαΐου 1931, Σαμάρα  - 2 Απριλίου 2019) είναι Σοβιετική και Ρωσίδα συντηρήτρια τέχνης. Έχει ανακηρυχθεί Επίτιμος Εργάτης Τέχνης της Ρωσικής Ομοσπονδίας (1993).
Βιογραφία
Ο πατέρας της ήταν δάσκαλος στο Κρατικό Παιδαγωγικό Ινστιτούτο της Μόσχας, συνελήφθη και πυροβολήθηκε το 1938.
Το 1950, η Βαλεντίνα Γκρέκοβα εισήλθε στο Κρατικό Πανεπιστήμιο της Μόσχας Λομονόσοφ στο βραδινό τμήμα ιστορίας της τέχνης της Σχολής Ιστορίας. Στο τρίτο έτος της, πήγε να εργαστεί στην αρχιτεκτονική ομάδα του Κεντρικού Εργαστηρίου Επιστημονικής Αποκατάστασης (αργότερα "Soyuzrestavratsiya").
Το 1955, όταν ήταν στο τελευταίο έτος στο πανεπιστήμιο, η Βαλεντίνα Γκρέκοβα ήρθε για πρώτη φορά στο Νόβγκοροντ, για να συμμετάσχει στις εργασίες για την ενίσχυση των θεμελίων της εκκλησίας Paraskeva Pyatnitsa στην αυλή του Γιαροσλάβ, που ασχολήθηκε με τη ζωγραφική του καθεδρικού ναού της Αγίας Σοφίας.
Το 1963, μια ειδική επιτροπή του Υπουργείου Πολιτισμού αποφάσισε να ξεκινήσει ανασκαφές, να αφαιρέσει τα ερείπια και να διατηρήσει τις υπόλοιπες τοιχογραφίες της εκκλησίας του Σωτήρος στο Κοβάλεφ. Η Βαλεντίνα Γκρέκοβα συμμετείχε στη δουλειά σε αυτό το έργο. Την ίδια χρονιά, γνώρισε τον μελλοντικό της σύζυγο Α.Π. Γκεκόφ. Την άνοιξη του 1965, ήδη μαζί, έφτασαν ξανά στο Νόβγκοροντ. Η εργασία στην Εκκλησία του Σωτήρος στο Κοβάλεφ αποδείχθηκε τόσο ενδιαφέρουσα, που έμειναν εκεί για τα καλά.
Μπογάζλιγιαν
Παραπομπές
Κατηγορία:Πόλεις της Τουρκίας
Βαλεντίνα Γκρέκοβα
Βιογραφία
Δουλεύοντας μαζί από το 1965, το ζευγάρι συνέθεσε ένα πραγματικό δημιουργικό και επιστημονικό δίδυμο. Τα ονόματά τους εμφανίζονται αναπόσπαστα σε όλες τις επόμενες δημοσιεύσεις και αναφορές. Από το 1966, έχουν πραγματοποιηθεί περισσότερες από δέκα εκθέσεις με τη συμμετοχή των Γκρέκοφ, αναδεικνύοντας την καλλιτεχνική μοναδικότητα των τοιχογραφιών της εκκλησίας του Σωτήρος στο Κοβάλεφ, καθώς και το έργο για τη διάσωσή τους.
Οι Γκρέκοφ επεξεργάστηκαν και εφάρμοσαν τη μέθοδο διάσωσης των τοιχογραφιών ενός αρχιτεκτονικού μνημείου, που καταστράφηκε ως αποτέλεσμα των εχθροπραξιών. Σύμφωνα με αυτή την τεχνική, οι κατακερματισμένες τοιχογραφίες συλλέγονται και ταξινομούνται κατά τμήματα, σύμφωνα με την αρχική τους θέση στους τοίχους και τους θόλους του μνημείου, γεγονός που καθιστά δυνατή την κατά προσέγγιση ομαδοποίηση των θραυσμάτων σύμφωνα με γνωστές συνθέσεις και στη συνέχεια την αποκατάσταση των πινάκων με επίπονη εργασία-επιλογή. Αυτή η τεχνική είναι μοναδική και σε πρακτική εφαρμογή είναι η πρώτη εμπειρία στην παγκόσμια πρακτική αποκατάστασης.
Για το Νόβγκοροντ, η οικογένεια Γκρέκοφ, η οποία για περισσότερα από 35 χρόνια οδήγησε τις εργασίες για την αναβίωση των τοιχογραφιών της Εκκλησίας της Μεταμόρφωσης του Σωτήρος στο Κοβάλεφ, έχει γίνει πραγματικό σύμβολο αποκατάστασης.
Η Βαλεντίνα Μπορίσοβνα Γκρέκοβα πέθανε στις 2 Απριλίου 2019 στο Βελίκι Νόβγκοροντ. Τάφηκε με τον σύζυγό της στο νεκροταφείο της Μονής Χουτίν. Στις 5 Απριλίου, ο Μητροπολίτης Λέων και ο Επίσκοπος Αρσένι τέλεσαν την κηδεία της Βαλεντίνας Γκρέκοβα.
Αθηνά Καρκάνη
H Ζωή και η καριέρα της
Η Καρκάνη γεννήθηκε στην Αλμπέρτα και μεγάλωσε στο Τορόντο. Είναι ελληνικής και αιγυπτιακής καταγωγής. Το 2005, έκανε το ντεμπούτο της στην μικρή οθόνη σε ένα επεισόδιο του 1-800-Missing και αργότερα είχε μια σειρά από καλεσμένους, επαναλαμβανόμενους και τακτικούς ρόλους σε καναδικές τηλεοπτικές εκπομπές. Είχε επίσης τακτικούς φωνητικούς ρόλους στα Skyland, MetaJets και Total Drama: Revenge of the Island. Έχει κανονικό ρόλο φωνής στο Wild Kratts ως Aviva Corcovado.
Η Καρκάνη συμπρωταγωνίστησε σε πολλές ταινίες τρόμου, μεταξύ των οποίων το Saw IV (2007), το Repo! The Genetic Opera (2008), Saw VI (2009), Survival of the Dead (2009) και The Barrens (2012). Εμφανίστηκε επίσης σε ταινίες δράσης απευθείας σε βίντεο The Art of War II: Betrayal (2008) και Sacrifice (2011). Στην τηλεόραση, ήταν τακτικό μέλος του καστ στην πρώτη σεζόν του καναδικού δράματος για εφήβους The Best Years το 2007, στο The Border από το 2008 έως το 2010 και στη ΣΎΝΤΟΜΗ κωμική σειρά Almost Heroes το 2011. Είχε επίσης έναν επαναλαμβανόμενο ρόλο στο Lost Girl από το 2011 έως το 2012.
Εξωτερικοί σύνδεσμοι
Κατηγορία:Καναδές ηθοποιοί φωνής Κατηγορία:Καναδές ηθοποιοί τηλεόρασης Κατηγορία:Ελληνοκαναδοί Κατηγορία:Καναδές ηθοποιοί κινηματογράφου
Ζίε Ζουν
Βιογραφικά στοιχεία
Η Ζίε Ζουν γεννήθηκε στις 30 Οκτωβρίου 1970 στην πόλη Μπαοντίνγκ της επαρχίας Χεμπέι στην Κίνα. Ασχολήθηκε με το σκάκι από την ηλικία των έξι ετών και σπούδασε ψυχολογία στο Κανονικό Πανεπιστήμιο του Πεκίνο.
Παντρεύτηκε τον γκρανμαίτρ Wu Shaobin, ο οποίος στο παρελθόν υπήρξε και προπονητής της.
Σκακιστική καριέρα
Σε ηλικία έξι ετών η Ζίε ξεκίνησε να παίζει κινέζικο σκάκι, ήταν 10 ετών όταν κέρδισε το πρώτο της προτάθλημα στο Πεκίνο και τότε ήταν που παροτρύνθηκε να ξεκινήσει το σκάκι διεθνώς. Μετά από εντατική προπόνηση κέρδισε τελικά το Πρωτάθλημα Νεανίδων της Κίνας το 1984.
Στην ηλικία των 20 ετών η Ζίε κέρδισε το δικαίωμα να διεκδικήσει τον παγκόσμιο τίτλο των γυναικών, και το 1991 νίκησε με σκορ 8½-6½ την διάσημη Μάγια Τσιμπουρντανίτζε από την Σοβιετική Ένωση, η οποία κατείχε τον τίτλο από το 1978. Το 1993 υπερασπίστηκε με επιτυχία τον τίτλο της ενάντια στην Νανά Ιοσελιάνι (νίκησε τον αγώνα 8½-2½). Έχασε τον τίτλο από την Ουγγαρέζα Ζούζα Πόλγκαρ το 1996 (8½-4½), αλλά ανέκτησε τον τίτλο το 1999, νικώντας την τότε φιναλίστ του πρωταθλήματος Αλίσα Γκαλιάμοβα (8½-6½), αφού η Πόλγκαρ αρνήθηκε να δώσει αγώνα και έχασε τον τίτλο της.
Τον Ιούλιο του 2004, έγινε διεθνής διαιτητής και ανώτερη προπονήτρια στο σκάκι, αποκτώντας τους αντίστοιχους τίτλους από την Διεθνή Σκακιστική Ομοσπονδία.
Εξωτερικοί σύνδεσμοι
Κατηγορία:Κινέζοι σκακιστές
Ευδοξία του Κιέβου
Η Ευδοξία Γιαροσλάβνα, ρωσ. Евдоксия Изяславна (π. 1131 - π. 1187) από τον Οίκο των Ρουρικιδών ήταν πριγκίπισσα του Κιέβου και με τον γάμο της έγινε υψηλή δούκισσα της Πολωνίας & δούκισσα της Μεγάλης Πολωνίας.
Βιογραφία
Ήταν κόρη του Ιζιασλάβ Β΄ μεγάλου πρίγκιπα του Κιέβου & πρίγκιπα των Τούροφ, Ρόστοφ, Βολυνίας, Περεγιασλάβλ και της Αγνής των Χοενστάουφεν, κόρης του Κορράδου Γ΄ της Γερμανίας.
Οικογένεια
Παντρεύτηκε το 1154 τον Μιέσκο Γ΄ τον Γηραιό, υψηλό δούκα της Πολωνίας και δούκα της Μεγάλης (Παλαιάς) Πολωνίας και είχε τέκνα:
Πηγές
Κατηγορία:Ρουρικίδες
Πέτρα Λευκωσίας
Το χωριό είχε μεικτό πληθυσμό Ελληνοκυπρίων και Τουρκοκυπρίων, με πλειοψηφία τους πρώτους. Τμήμα του χωριού χρησιμοποιείται ως στρατόπεδο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας Κατηγορία:Εγκαταλελειμμένοι οικισμοί στην Κύπρο
Νοταρά 26
Η Νοταρά 26 είναι αυτοδιαχειριζόμενη, αυτο-οργανωμένη κατάληψη στέγης για πρόσφυγες στην Αθήνα, εγκατεστημένη από την 25/9/2015 στο εγκαταλελειμμένο δημόσιο κτίριο του Ε.Τ.Ε.Α.Μ. (Ενιαίο Ταμείο Επικουρικής Ασφάλισης Μισθωτών) στην ομώνυμη οδό. Αυτοπροσδιορίζεται ως Κατάληψη Στέγης Προσφύγων/Μεταναστών Νοταρά 26.
Ιστορικό
Το 2015 είναι η χρονιά κατά την οποία η Ελλάδα μαζί με την Ιταλία αποτελούν τα πρώτα σημεία εισόδου εκατομμυρίων προσφύγων οι οποίοι, εκτοπισμένοι από τις πατρίδες τους εξαιτίας των πολέμων στη Μέση Ανατολή και στη Συρία, αναζητούν μέλλον στις χώρες της Βόρειας Ευρώπης. Οι πολιτικές της Ε.Ε. για τον έλεγχο των προσφυγικών ροών εγκλωβίζουν σημαντικό αριθμό προσφύγων στην ελληνική επικράτεια και στα νησιά της πρώτης γραμμής. Η Ελλάδα αναγκάζεται να αναπτύξει, σε σύντομο χρονικό διάστημα, μηχανισμούς υποδοχής και στέγασης για χιλιάδες πρόσφυγες. Παράλληλα, αναδύεται ένα μαζικό κίνημα αλληλεγγύης από οργανωμένες αλλά και από άτυπες, εθελοντικές πρωτοβουλίες ατόμων και συλλογικοτήτων. Σύντομα διαπιστώνεται η μεγάλη ανάγκη για στέγαση των προσφύγων, καθώς οι ελεγχόμενες από το κράτος ή από τις διεθνείς οργανώσεις δομές είτε δεν επαρκούν είτε λειτουργούν υπό προϋποθέσεις που αποκλείουν ή αποτρέπουν σημαντικό αριθμό προσφύγων. Στην Αθήνα και σε άλλες πόλεις σημειώνεται ένας μεγάλος αριθμός καταλήψεων στέγης ως πρακτική άμεσης δράσης για την υποστήριξη των προσφύγων/μεταναστών που αντιμετωπίζουν οικιστικά προβλήματα.
Μέσα σε αυτό το πλαίσιο ξεκίνησε το εγχείρημα της Νοταρά 26, αρχικά στο παλιό κτίριο της φοιτητικής λέσχης του Ε.Κ.Π.Α. στην οδό Αραχώβης 44 από όπου στη συνέχεια μεταφέρθηκε στο κενό κτίριο του πρώην Ε.Τ.Ε.Α.Μ. στην οδό Νοταρά 26, το οποίο πληρούσε σε μεγαλύτερο βαθμό τα κριτήρια ασφάλειας, υγιεινής και στέγασης για τη φιλοξενία των προσφύγων. Την 20/11/2019 το Υπουργείο Προστασίας του Πολίτη εξέδωσε ανακοίνωση σχετικά με τις καταλήψεις στέγης, σύμφωνα με την οποία όσοι είχαν καταλάβει παράνομα δημόσια ή ιδιωτικά κτίρια είχαν προθεσμία 15 ημερών για να τα εκκενώσουν. Οι καταληψίες αρνήθηκαν να τα εγκαταλείψουν και απάντησαν με διαδηλώσεις. Έκτοτε εντατικοποιήθηκαν οι αστυνομικές επιχειρήσεις για την εκκένωση καταλήψεων στέγασης προσφύγων. Η Νοταρά 26, η οποία έχει στεγάσει τουλάχιστον 10.000 πρόσφυγες από το 2015, εξέδωσε πρόσφατα (18/4/2021) ανακοίνωση για νέα απόπειρα εκκένωσης της κατάληψης.
Οργάνωση και λειτουργία
"Μέσα σε αυτό το ασφυκτικό πλαίσιο, προχωρήσαμε στην κατάληψη του εγκαταλειμμένου δημόσιου κτιρίου του ΕΤΕΑΜ της οδού Νοταρά 26 με σκοπό την εδαφικοποίηση της αλληλεγγύης μας προς τους πρόσφυγες/μετανάστες για την κάλυψη των άμεσων αναγκών τους (στέγαση, περίθαλψη, κάθε είδους στήριξη) . Δεν πρόκειται για μια κίνηση φιλανθρωπίας, κρατικής ή ιδιωτικής, αλλά για εγχείρημα αλληλεγγύης αυτοοργανωμένο, που οι αλληλέγγυοι και οι πρόσφυγες αποφασίζουν από κοινού. Αποφασιστικό όργανο μας είναι η ανοιχτή συνέλευση της κατάληψης όπου μπορούν να συμμετάσχουν όλοι κι όλες χωρίς αποκλεισμούς."Η Νοταρά 26 στηρίζεται στις δωρεές και στη δράση αλληλέγγυων εθελοντών, ενώ λειτουργεί στη βάση της αντιεξουσιαστικής αυτονομίας, χωρίς κρατική υποστήριξη ή εμπλοκή των Μ.Κ.Ο. Οι βασικές αρχές της περιλαμβάνουν την αλληλεγγύη, τη συμβίωση, την αδιαμεσολάβητη αυτοοργάνωση, την άμεση δημοκρατία, τη μη-ιεραρχία, τον αντιρατσισμό. Οι αποφάσεις λαμβάνονται συλλογικά στις οριζόντιες συνελεύσεις των κατοίκων και των ακτιβιστών μέσω της επίτευξης γενικής ομοφωνίας. Η κατάληψη έχει διαμορφώσει κανόνες που προβλέπουν τη μη χρήση βίας και σεξιστικών συμπεριφορών, την απαγόρευση των ναρκωτικών ουσιών, τον σεβασμό των πολιτισμών και των εθίμων, τη συμμετοχικότητα, τον καταμερισμό των οικιακών υποχρεώσεων σε ομάδες εργασίας κ.α. Με τη δράση των εθελοντών και με την αυτοβοήθεια των κατοίκων, το κατειλημμένο κτίριο μετατρέπεται σε κοινό χώρο κατοικίας για τους πρόσφυγες/μετανάστες, με εγκαταστάσεις που προσφέρουν ασφάλεια και αξιοπρεπείς συνθήκες διαβίωσης και με λειτουργίες που εξασφαλίζουν την πρόσβαση σε τροφή, υγεία, εκπαίδευση και εργασία.
Νοταρά 26 και κοινά
Σύμφωνα με τους Massimo De Angelis και Σταύρο Σταυρίδη (2011), τα Κοινά:
O David Harvey (2013) εντοπίζει επίσης, ως κομβικό σημείο για την ανάδειξη των κοινών, την κοινωνική πρακτική μιας συγκεκριμένης αυτοπροσδιοριζόμενης κοινότητας, η οποία κινείται προς την καθιέρωση μιας κοινωνικής σχέσης με κάποια πτυχή του περιβάλλοντος που θεωρείται απαραίτητη για τη ζωή και για την επιβίωσή της και που αντιμετωπίζεται ως κοινό, με όρους συλλογικούς και μη εμπορικούς.
Σύμφωνα με τις παραπάνω προσεγγίσεις, το εγχείρημα της Νοταρά 26 αποτελεί κοινό και συγκεκριμένα, ως κατάληψη στέγης, αποτελεί οικιστικό κοινό. Η κατοικία, ως κοινό, χτίζεται ως φυσικός και κοινωνικός χώρος, μέσα από τις συλλογικές πρακτικές των προσφύγων/μεταναστών και των αλληλέγγυων πολιτών. Επιπλέον, η Νοταρά 26 εμπλουτίζει περαιτέρω την έννοια του οικιστικού κοινού με πληθώρα ανθρώπινων δικαιωμάτων· η πρόσβαση σε επαρκή στέγαση ξεπερνάει την έννοια της κατοικίας ως φυσικού χώρου, καθώς ουσιαστικά αποτελεί προαπαιτούμενο για τη δυνατότητα απόλαυσης των δικαιωμάτων για διατροφή, υγεία, ασφάλεια, εργασία, εκπαίδευση, σεξουαλικό προσανατολισμό, ελευθερία έκφρασης και συνέλευσης.
Παραπομπές
Κατηγορία:Ακτιβισμός Κατηγορία:Στέγαση
Τραγωδία του Εστάδιο Νασιονάλ
Η Τραγωδία του Εστάδιο Νασιονάλ (γνωστή και ως ποδοσφαιρική τραγωδία της Λίμα) συνέβη στις 24 Μαΐου του 1964 στη Λίμα, Περού και είναι, μέχρι σήμερα, η χειρότερη τραγωδία στην ιστορία του ποδοσφαίρου.
Τα γεγονότα
Η τραγωδία συνέβη το απόγευμα της 24ης Μαΐου του 1964 στη Λίμα, λίγο πριν το τέλος του ποδοσφαιρικού αγώνα Περού - Αργεντινής για τα προκριματικά των Ολυμπιακών Αγώνων του Τόκιο.
Η Αργεντινή προηγείτο με 1-0, όταν, δύο λεπτά πριν από τη λήξη του αγώνα, ο Ουρουγουανός διατητής ακύρωσε ένα τέρμα των γηπεδούχων.
Το αφηνιασμένο πλήθος εισέβαλε στο γήπεδο για να λιντσάρει το διαιτητή και η αστυνομία παρενέβη με όλα τα μέσα που διέθετε. Οι συμπλοκές στον αγωνιστικό χώρο γρήγορα μετατράπηκαν σε γενική επίθεση με δακρυγόνα κατά των θεατών στις εξέδρες, οι οποίοι τράπηκαν σε άτακτη φυγή.
Εξωτερικοί σύνδεσμοι
Κατηγορία:1964 Κατηγορία:Ποδόσφαιρο στο Περού
Ανίτα Έκμπεργκ
Η Ανίτα Έκμπεργκ (1931-2015) ήταν Σουηδή Ηθοποιός και Μοντέλο.
Προσωπική ζωή
Η Έκμπεργκ είχε σχέση με τους Τζιάνι Ανιέλι, Μαρτσέλο Μαστρογιάνι, Έρολ Φλιν και τον Φρανκ Σινάτρα, ενώ είχε παντρευτεί δύο φορές: ο πρώτος της σύζυγος ήταν ο ηθοποιός Άντονι Στιλ (1956-1959) και ο δεύτερος ο επίσης ηθοποιός Ρικ Φαν Νούτερ (1963-1975).
Παραπομπές
Κατηγορία:Σουηδές μοντέλα Κατηγορία:Βραβευμένοι με Χρυσή Σφαίρα Κατηγορία:Σουηδές ηθοποιοί κινηματογράφου Κατηγορία:Σουηδές ηθοποιοί τηλεόρασης
Manifest (τηλεοπτική σειρά)
Manifest είναι ο τίτλος μιας αμερικανικής υπερφυσικής δραματικής τηλεοπτική σειρά που δημιουργήθηκε από τον Jeff Rake στις 24 Σεπτεμβρίου του 2018 στο NBC. Επικεντρώνεται στους επιβάτες και το πλήρωμα ενός εμπορικού αεροσκάφους που επανεμφανίζονται ξαφνικά αφού θεωρούνταν νεκροί για περισσότερα από πέντε χρόνια. Πρωταγωνιστούν οι: Melissa Roxburgh, Josh Dallas, Athena Karkanis, J.R. Ramirez, Luna Blaise, Jack Messina, Parveen Kaur, Matt Long και Holly Taylor.
Τον Οκτώβριο του 2018, το NBC παρήγγειλε περαιτέρω επεισόδια για την πρώτη σεζόν και στη συνέχεια ανανέωσε την εκπομπή για μια δεύτερη σεζόν που προβλήθηκε το 2020 και ξανά για μια τρίτη το 2021. Τον Ιούνιο του 2021, η σειρά ακυρώθηκε από το NBC μετά από τρεις σεζόν. Η σειρά προστέθηκε στο Netflix τον Ιούνιο του 2021 και έφτασε αμέσως στην κορυφή της τηλεθέασης, πείθοντας το Netflix να ανανεώσει το Manifest για μια τέταρτη και τελευταία σεζόν που αποτελείται από 20 επεισόδια.
Πλοκή
Καθώς ταξίδευε από την Τζαμάικα στη Νέα Υόρκη, η πτήση 828 της Montego Air βιώνει μια σύντομη περίοδο έντονων αναταράξεων. Όταν προσγειώνονται στο Διεθνές Αεροδρόμιο Στιούαρτ στο Νιούμπουργκ της Νέας Υόρκης, οι 191 επιβάτες και το πλήρωμα του αεροπλάνου μαθαίνουν από τον αναπληρωτή διευθυντή της NSA Ρόμπερτ Βανς ότι έχουν ήδη περάσει πάνω από πεντέμισι χρόνια στη διάρκεια του ταξιδιού που βρίσκονταν στον αέρα, κατά τη διάρκεια του οποίου θεωρούνταν νεκροί. Καθώς εντάσσονται ξανά στην κοινωνία, οι επιβάτες αρχίζουν να αντιμετωπίζουν το γεγονός ότι οι ζωές τους, και τα αγαπημένα τους πρόσωπα, δεν είναι ίδια όπως ήταν, ενώ αρχίζουν επίσης να βιώνουν καθοδηγητικές φωνές και οράματα που αντιπροσωπεύουν γεγονότα που δεν έχουν συμβεί ακόμη, που αναφέρονται ως «κλήσεις».
Καστ και χαρακτήρες
δεξιά|μικρογραφία| Ο Josh Dallas, η Melissa Roxburgh και ο Jeff Rake στο [[San Diego Comic-Con International|Comic-Con του Σαν Ντιέγκο το 2018]]
Παραπομπές
Κατηγορία:Τηλεοπτικές σειρές της Warner Bros. Television Κατηγορία:Τηλεοπτικές σειρές της Universal Television
Άννα της Βοημίας, δούκισσα της Σιλεσίας
Η Άννα, τσεχ. Anna Lehnická (π. 1203 - 26 Ιουνίου 1265) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε υψηλή δούκισσα της Πολωνίας & δούκισσα της Σιλεσιας.
Βιογραφία
Ήταν η πέμπτη κόρη (2η από τον 2ο γάμο) του Ότακαρ Α΄ δούκα, μετά 1ου βασιλιά, της Βοημίας και της 2ης συζύγου του Κωνσταντίας των Άρπαντ, κόρης του Μπέλα Γ΄ της Ουγγαρίας.
Έγινε η ιδρύτρια του αββαείου της Αγ. Κλάρας στην Πράγα, και εορτάζεται από την κοινότητα των Φραγκισκανών αυτών μοναχουσών.
Οικογένεια
Παντρεύτηκε το 1216 -σε ηλικία 12 ετών- τον Ερρίκο Β΄ των Πιαστ-Σιλεσίας τον Ευσεβή, υψηλό δούκα της Πολωνία & δούκα της Σιλεσίας και είχε τέκνα:
Πηγές
Κατηγορία:Οίκος των Πρεμυσλιδών
Στόφελ Φαντόρν
Formula E
Το 2019 μεταπήδησε στην Φόρμουλα Ε ενώ, αφού συμφώνησε με την νεοσύστατη στην Φόρμουλα Ε ομάδα της Mercedes, έγινε αυτόματα και αναπληρωτής οδηγός της ομάδας της Mercedes στην Φόρμουλα 1 μαζί με τον Μεξικανό Εστέμπαν Γκουτιέρες. Στην πρώτη του χρονιά με την HWA Racelab τερμάτισε 16ος, 26 βαθμούς μπροστά από τον teem-mate Γκάρι Πάφετ. Στην δεύτερή του χρονιά, η οποία είναι σε εξέλιξη, τα πάει πολύ καλύτερα. Αυτή τη στιγμή είναι 9ος.
Παραπομπές
Κατηγορία:Βέλγοι οδηγοί Φόρμουλα 1
Χρηματοπιστωτικό σύστημα
Το χρηματοπιστωτικό σύστημα είναι ένα οικονομικό σύστημα, στηριγμένο στο χρηματικό αντίκρυσμα και την βαθμολόγηση της εμπιστοσύνης της διαθεσιμότητας των φυσικών και άυλων πόρων, που χρησιμοποιεί τη διαμεσολάβηση στην ανταλλαγή αγαθών και υπηρεσιών στις αγορές με σκοπό την ελάττωση του κόστους των ατελειών που εμφανίζονται κατά τις συναλλαγές. Κύριο ρόλο στο σύστημα αυτό παίζουν οι διαμεσολαβητές οι οποίοι, πρώτον, συγκεντρώνουν την πληροφορία εμπιστοσύνης των συναλλασσομένων και, δεύτερον, διεκπεραιώνουν τις συμφωνίες των συναλλαγών. Σκοπός του χρηματοπιστωτικού συστήματος είναι η βελτίωση της κατανομής των πόρων στο χώρο και το χρόνο μέσα σε ένα αβέβαιο περιβάλλον συναλλαγών.
Χρηματοπιστωτικοί θεσμοί
Οι χρηματοπιστωτικοί θεσμοί απαρτίζονται από δύο κατηγορίες:
Χρηματοπιστωτικές αγορές
Μέσω των θεσμών αυτών οι αποταμιευτές μπορούν και προσφέρουν άμεσα κεφάλαια σε όσους επιθυμούν να δανειστούν.
Χρηματοπιστωτικά Ιδρύματα
Μέσω των θεσμών αυτών οι αποταμιευτές μπορούν και προσφέρουν έμμεσα κεφάλαια σε όσους επιθυμούν να δανειστούν.
Χαρακτηριστικά του χρηματοπιστωτικού συστήματος
Το χρηματοπιστωτικό σύστημα είναι ένα οικονομικό σύστημα βασισμένο στο χρήμα και αποτελεί τον διαμεσολαβητή στην ανταλλαγή αγαθών και υπηρεσιών. Φέρνει σε επαφή τους αποταμιευτές με τους επενδυτές, δηλαδή μεταφέρει την αγοραστική δύναμη από τις οικονομικές μονάδες που παρουσιάζουν πιστωτικό υπόλοιπο προς αυτές με χρεωστικό υπόλοιπο. Περιλαμβάνει δύο βασικά υποσυστήματα, τις χρηματοπιστωτικές αγορές και τους ενδιάμεσους χρηματοπιστωτικούς οργανισμούς τα οποία και θα αναλυθούν παρακάτω.
Τραπεζικό σύστημα
Το τραπεζικό σύστημα αποτελεί την καρδιά του χρηματοπιστωτικού συστήματος μιας χώρας. Σε αυτό εντάσσονται οργανισμοί που κατέχουν τον ρόλο του διαμεσολαβητή ανάμεσα σε αποταμιευτές και πιστούχους, εξασφαλίζοντας τον μετασχηματισμό της ρευστότητας. Το τραπεζικό σύστημα συμβάλλει στην ανάπτυξη της εθνικής οικονομίας με την τόνωση της εγχώριας ζήτησης, την χρηματοδότηση δυναμικών κλάδων της οικονομίας και καινοτόμων επενδυτικών πρωτοβουλιών. Η αποτελεσματικότητα της συμβολής του εξαρτάται από την ύπαρξη αξιόπιστου θεσμικού πλαισίου το οποίο ρυθμίζει την λειτουργία της κοινωνίας σε οικονομικό επίπεδο και στηρίζει τις αναπτυξιακές διαδικασίες. Το σύστημα αυτό αποτελείται από δύο είδη τραπεζών, την κεντρική τράπεζα και τις εμπορικές τράπεζες. Η Κεντρική τράπεζα αποτελεί τον συντονιστή των εγχώριων τραπεζών όσον αφορά την γενική πολιτική τους και έχει την δυνατότητα να ελέγχει τις εμπορικές τράπεζες.
Αναλυτικότερα η κεντρική τράπεζα:
Οι εμπορικές τράπεζες συμμετέχουν στο χρηματοπιστωτικό σύστημα με σκοπό την ικανοποίηση των συναλλαγματικών αναγκών των καταναλωτών. Διαχειρίζονται με ορθολογικό τρόπο τα επίπεδα συναλλαγματικών διαθέσιμων κεφαλαίων, είτε επειδή επιδιώκουν το άριστο, είτε επειδή τους το επέβαλλε η κεντρική τράπεζα.
Αναλυτικότερα οι εμπορικές τράπεζες:
Θεσμικοί επενδυτές
Οι θεσμικοί επενδυτές είναι οργανισμοί που έχουν μαζεμένα τεράστια ποσά χρημάτων και τα επενδύουν σε επιχειρήσεις είτε αγοράζοντας μετοχές στο χρηματιστήριο είτε με άλλα επενδυτικά προϊόντα. Θεσμικοί επενδύτες μπορεί να είναι τράπεζες, εταιρίες ασφαλειών, ταμεία συντάξεων, εταιρίες αμοιβαίων κεφαλαίων (mutual funds ) και ταμεία εξασφάλισης (hedge funds ). Οι θεσμικοί επενδυτές αποκτούν ουσιαστικά κεφάλαιο από τις αποταμιεύσεις και από τις πιστώσεις των πελατών της. Οι εταιρίες επενδύσεων κρατούν ένα μεγάλο χαρτοφυλάκιο επενδύσεων σε πολλές επιχειρήσεις με σκοπό εάν μια επιχείρηση στην οποία έχουν επενδύσει πτωχεύσει να αποτελεί μικρό μερίδιο του χαρτοφυλακίου της. Επιπλέον οι θεσμικοί επενδυτές έχουν μεγάλη επιρροή στην διοίκηση των επιχειρήσεων στις οποίες έχουν επενδύσει επειδή συχνά λόγω του μεγάλου αριθμό μετοχών που αγοράζουν έχουν δικαίωμα ψήφου στο διοικητικό συμβούλιο. Έτσι μπορούν να ελέγξουν πολλές επιχειρήσεις. Επίσης επειδή έχουν την ελευθερία να αγοράζουν και να πουλάνε μαζικές ποσότητες μετοχών μπορούν να επηρεάσουν το ποια επιχείρηση θα συνεχίσει να λειτουργεί κερδοφόρα και ποια θα αναγκαστεί να κλείσει ή να αναζητήσει αγοραστή.
Αναλυτικότερα οι εταιρίες αμοιβαίων κεφαλαίων και τα ταμεία εξασφάλισης:
Η διαφορά τους είναι ότι στα ταμεία εξασφάλισης υπάρχουν δύο τύποι επενδύσεων, η ανοικτού και η κλειστού τύπου. Στις ανοικτού τύπου υπάρχει ένα κατώτατο όριο επένδυσης, το οποίο είναι και πολύ υψηλό, ενώ στις κλειστού τύπου οι συμμετέχοντες επιλέγονται από τον διαχειριστή.